ভেনিস চলচ্চিত্র উৎসব

ভেনিস চলচ্চিত্র উৎসব () বিশ্বের প্রাচীনতম চলচ্চিত্র উৎসব। ১৯৩২ সালে কাউন্ট জুজেপ্পে ভল্পি-এর হাত ধরে "Esposizione Internazionale d'Arte Cinematografica" নামে এর প্রচলন শুরু হয়, সেই থেকে প্রতি বছর আগস্ট এর শেষে অথবা সেপ্টেম্বর এর শুরুতে ভেনিসের লিডো দ্বীপে এই উৎসব উদযাপিত হয়ে আসছে। Lungomare Marconi অঞ্চলের ঐতিহাসিক Palazzo del Cinema থিয়েটারে বাছাই প্রদর্শনী অনুষ্ঠিত হয়। কান চলচ্চিত্র উৎসব ও বার্লিন আন্তর্জাতিক চলচ্চিত্র উৎসব এর পাশাপাশি এটি বিশ্বের সর্বাধিক মর্যাদাপূর্ণ চলচ্চিত্র উৎসবগুলোর মধ্যে একটি।

এটি ভেনিস বিয়েনিয়াল এর একটি অংশ। উৎসবের প্রধান পুরস্কারসমূহের মধ্যে রয়েছে গোল্ডেন লায়ন (ইতালীয়ঃ Leone d'Oro), যা প্রদর্শনীর শ্রেষ্ঠ চলচ্চিত্রের জন্য প্রদান করা হয়; সিলভার লায়ন (ইতালীয়ঃ Leone d'Argento), যা প্রদর্শনীর শ্রেষ্ঠ পরিচালককে প্রদান করা হয়; এবং ভল্পি কাপ (ইতালিয়ঃ Coppa Volpi), যা শ্রেষ্ঠ অভিনেতা এবং অভিনেত্রীকে প্রদান করা হয়। ২০০২ সালে স্রোতের বিপরীতে চলা শ্রেষ্ঠ চলচ্চিত্রের জন্য "স্যান ম্যাক্রো পুরস্কার" নামে অপর একটি পুরস্কার প্রদান চালু হয়।

ইতিহাস
ভেনিস চলচ্চিত্র উৎসবের প্রথম সংস্করণ অনুষ্ঠিত হয় ১৯৩২ সালে ৬ থেকে ২১ আগস্ট। ১৯৩৫ সাল থেকে ওত্তাভিও ক্রোজের পরিচালনায় প্রতি বছর এই উৎসব অনুষ্ঠিত হয়ে আসছে। এই বছর শ্রেষ্ঠ অভিনয়ের পুরস্কারে নাম পরিবর্তন করে রাখা হয় ভল্পি কাপ। ১৯৩৬ সালে প্রথমবারের মত আন্তর্জাতিক জুরি কর্তৃক মনোনয়ন দেওয়া হয় এবং ১৯৩৭ সালে লুইজি কোয়াগ্লিয়াতার নকশাকৃত নিউ সিনেমা প্যালেসে এই উৎসবের উদ্বোধন হয়।"La Biennale di Venezia – The 30s"। ভিয়েনিয়াল।

পুরস্কারসমূহ
 গোল্ডেন লায়ন (Leone d'Oro) - শ্রেষ্ঠ চলচ্চিত্রের জন্য প্রদত্ত উৎসবের সর্বোচ্চ পুরস্কার।
 সিলভার লায়ন (Leone d'Argento) - শ্রেষ্ঠ পরিচালকের জন্য প্রদত্ত পুরস্কার।
 গ্র্যান্ড জুরি পুরস্কার - দ্বিতীয় শ্রেষ্ঠ চলচ্চিত্রের জন্য প্রদত্ত পুরস্কার।
 ভল্পি কাপ (Coppa Volpi) - শ্রেষ্ঠ অভিনয়ের জন্য প্রদত্ত পুরস্কার।
 শ্রেষ্ঠ অভিনেতা - শ্রেষ্ঠ অভিনেতার জন্য প্রদত্ত পুরস্কার।
 শ্রেষ্ঠ অভিনেত্রী - শ্রেষ্ঠ অভিনেত্রী জন্য প্রদত্ত পুরস্কার।
 বিশেষ জুরি পুরস্কার - বিশেষ চলচ্চিত্রের জন্য বছরে একটি বা দুটি চলচ্চিত্রের জন্য প্রদত্ত পুরস্কার।
 গোল্ডেন ওসেয়া - শ্রেষ্ঠ চিত্রগ্রহণ, সঙ্গীত এবং চিত্রনাট্যের জন্য কারিগরী পুরস্কার।
 মার্সেলো মাস্ত্রোইয়ানি পুরস্কার - সম্ভাবনাময় অভিনয়শিল্পীদের জন্য প্রদত্ত পুরস্কার।
 স্পেশাল লায়ন - প্রদর্শিত চলচ্চিত্রের অভিনেতা বা পরিচালকের সমগ্র কাজের অবদানের জন্য পুরস্কার।

 ম্যানেজার 

 মেয়াদ  পরিচালক ২০১১ আলবার্তো বারবেরা ২০০৪－২০১১ মার্কো মুলার ২০০২－২০০৪ মরিটজ ডি হ্যাডেলন ১৯৯৯－২০০২ আলবার্তো বারবেরা ১৯৯৬－১৯৯৯ ফেলিস লাউদাদিও ১৯৯২－১৯৯৬ গিলো পন্টেকোরভো ১৯৮৭－১৯৯২ গুগলিয়েলমো বিরাগী ১৯৮৩-১৯৮৭ জিয়ান লুইগি রন্ডি ১৯৭৯－১৯৮৩ কার্লো লিজানি

চলচ্চিত্র নির্মাণ পুরস্কার
চলচ্চিত্র নির্মাণের জন্য জেগার লেকোল্ট্র গ্লোরি বিভাগে পুরস্কার, জেগার লেকোল্টে (২০০৬-২০২০) এবং কারটিয়ার (২০২১-বর্তমান)-দের সহযোগিতায় সংগঠিত। সমসাময়িক চলচ্চিত্রে গুরুত্বপূর্ণ অবদান রাখা ব্যক্তিত্বদের জন্য উৎসর্গ করা হয়েছে।

বিজয়ীদের তালিকা:

 বছর  পরিচালক  দেশ ২০০৬  কিতানো তাকেশি  জাপান ২০০৭  আব্বাস কিয়ারোস্তামি  ইরান ২০০৮  অ্যাগনেস ভার্দা  ফ্রান্স ২০০৯  সিলভেস্টার স্ট্যালন  যুক্তরাষ্ট্র ২০১০  মণি রত্নম  ভারত ২০১১  আল পাচিনো  যুক্তরাষ্ট্র  ২০১২  স্পাইক লি  যুক্তরাষ্ট্র  ২০১৩  এট্টোরে স্কোলা  ইতালি ২০১৪  জন ফোর্ড  যুক্তরাষ্ট্র ২০১৫  ব্রায়ান ডি পালমা  যুক্তরাষ্ট্র  ২০১৬  আমির নাদেরী  ইরান ২০১৭  স্টিফেন ফ্রেয়ার্স  ইংল্যান্ড ২০১৮  ঝাং ইমু  চীন ২০১৯  কোস্টা-গাভরাস  গ্রিস ২০২০  আবেল ফেরার  যুক্তরাষ্ট্র  ২০২১  রিডলি স্কট  ইংল্যান্ড ২০২২  ওয়াল্টার হিল  মার্কিন যুক্তরাষ্ট্র

 তথ্যসূত্র 

 বহিঃসংযোগ 


বিষয়শ্রেণী:ভেনিস চলচ্চিত্র উৎসব
বিষয়শ্রেণী:ইতালির চলচ্চিত্র উৎসব
বিষয়শ্রেণী:১৯৩২-এ প্রতিষ্ঠিত
বিষয়শ্রেণী:চলচ্চিত্র পুরস্কার অনুষ্ঠান